སྤྱིར་ཤེས་བྱ་དང་ཡོད་པ་དང༌།གཞི་གྲུབ་དང་ཆོས་ཞེས་པའི་ཆོས་དེ་རང་རང་གི་མཚན་ཉིད་འཛིན་པའམ་ངོ་བོ་འཛིན་པའི་ཆ་ནས་དྷརྨ་ཞེས་པའི་ཐ་སྙད་འཇུག་གི་ཡོད་པ་རེད།བོད་སྐད་ནང་ལ་ཡོད་པའི་ཆོས་ཞེས་པ་ཆོས་དེས་སྡུག་བསྔལ་ལས་འཛིན་གྱི་ཡོད་ན་ག་འདྲ་ཞིག་འཛིན་དགོས་པ་རེད་ཟེར་ན།རང་གི་བློ་མ་དུལ་བ་དེ་སྡུག་བསྔལ་ཡོང་བའི་རྩ་བ་ཡིན་དུས་སེམས་མ་དུལ་བ་དེ་བཅོས་ཤིང་འཆོས་པའི་སྒོ་ནས་སྡུག་བསྔལ་ལས་སྐྱོབ་པར་བྱེད་པ།སྡུག་བསྔལ་ལས་ཐར་བར་བྱེད་པ།འཛིན་པར་བྱེད་པ།སྡུག་བསྔལ་ལས་དྲངས་པར་བྱེད་པ་དེ་འདྲ་ཞིག་ཡིན་པ་རེད།